‘ગોલ્ડ’ જોશથી ભરેલી ટીમની સફરને બતાવે છે. જેણે બ્રિટનના 200 વર્ષની ગુલામી સામે ઝંડો ઉંચો કર્યો હતો. આ ફિલ્મની સ્ટોરી 1936થી શરુ થાય છે જ્યારે ભારતીય હોકી ટીમે બર્લિન ઓલિમ્પિક્સમાં ત્રીજી વાર ગોલ્ડ જીત્યો હતો. ત્યારે આ ટીમ બ્રિટિશ ઈન્ડિયા ટીમ કહેવાતી હતી. ટીમના એક બંગાળી જુનિયર મેનેજરે આઝાદ ભારતની ટીમને ગોલ્ડ અપાવવાનો સંકલ્પ કર્યો હતો. તેનું સપનું 1948માં બ્રિટનની ધરતી પર ભારતીય ધ્વજ લહેરાવવાનું હતું.